Во рамките на посетата на Берлин, каде што во моментов се одржува 67-то издание на Берлинскиот филмски фестивал, Канческа-Милевска, заедно со директорката на Агенцијата за филм на Република Македонија Мими Ѓоргоска-Илиевска, денеска ќе оствари средба и со извршниот директор на европскиот фонд за копродукции Еуроимаж, Роберто Ола. Министерката за култура ќе се сретне и со директорот на Европската филмска академија Марион Доринг, со селекторот на Фестивалот Николај Никитин, со Мариа Троколи од Директоратот за филмска продукција при Министерството за културно наследство и туризам на Република Италија, како и со директорите на Израелскиот, Српскиот и Бугарскиот филмски фонд . На средбите ќе бидат разгледани можностите за соработка, копродукции, промоција и презентација на македонската кинематографија во Европа и во светот.